Държавен вестник, бр. 50, 2025 г., стр. 29

БРОЙ  50	
Д Ъ Р Ж А В Е Н  В Е С Т Н И К 	
СТР.  29   
РЕШЕНИЕ
за приемане на Процедурни правила за ус­
ловията и реда за предлагане на кандидати 
за управител и подуправител на Национал­
ния осигурителен институт, представяне и 
публично оповестяване на документите и 
изслушването на кандидатите в Комисията 
по труда и социалната политика, както и 
процедурата за избор от Народното събрание
Народното събрание на основание чл. 86, 
ал. 1 от Конституцията на Република Бъл­
гария във връзка с чл. 37, ал. 1 от Кодекса 
за социално осигуряване и чл. 89, ал. 8 от 
Правилника за организацията и дейността 
на Народното събрание
Р Е Ш И :
Приема Процедурни правила за условията 
и реда за предлагане на кандидати за упра­
вител и подуправител на Националния оси­
гурителен институт, представяне и публично 
оповестяване на документите и изслушването 
на кандидатите в Комисията по труда и со­
циалната политика, както и процедурата за 
избор от Народното събрание.
I. Предлагане на кандидати за управител и 
подуправител на Националния осигурителен 
институт и представяне на документите им
1. Предложения за управител и подуправи­
тел на Националния осигурителен институт 
се правят от народни представители. Пред­
ложенията се внасят в писмена форма до 
Комисията по труда и социалната политика 
чрез председателя на Народното събрание в 
14-дневен срок от приемането на процедурните 
правила от Народното събрание.
2. Предложенията за управител и подупра­
вител на Националния осигурителен институт 
се придружават с писмени мотиви, които 
аргументират високите професионални и 
нравствени качества на съответния кандидат. 
Към предложението се прилагат следните 
документи:
а) писмено съгласие на кандидата по обра­
зец – приложение № 1 към решението;
б) писмено съгласие на кандидата по чл. 27, 
ал. 2 от Закона за достъп и разкриване на до­
кументите и за обявяване на принадлежност на 
български граждани към Държавна сигурност 
и разузнавателните служби на Българската 
народна армия по образец – приложение № 2 
към решението;
в) подробна автобиография;
г) заверено от кандидата копие от диплома 
за завършено висше образование;
д) декларация от кандидата, че за него не 
са налице обстоятелствата по чл. 39, ал. 1, т. 1, 
2, 4 и 5 от Кодекса за социално осигуряване, 
по образец – приложение № 3 към решението.
3. Обстоятелството по чл. 39, ал. 1, т. 3 от 
Кодекса за социално осигуряване се установява 
служебно от администрацията на Народното 
събрание.
 II. Публично оповестяване на документите
1. Предложенията заедно с приложените 
към тях документи се публикуват на интернет 
страницата на Народното събрание в срок не 
по-късно от 14 дни преди изслушването.
2. Публикуването на предложенията и 
документите се извършва в съответствие със 
Закона за защита на личните данни, Закона 
за защита на класифицираната информация 
и с Регламент (ЕС) 2016/679 на Европейския 
парламент и на Съвета от 27 април 2016 г. 
относно защитата на физическите лица във 
връзка с обработването на лични данни и от­
носно свободното движение на такива данни 
и за отмяна на Директива 95/46/ЕО (Общ 
регламент относно защитата на данните) (ОВ, 
L 119/1 от 4 май 2016 г.).
3. Юридически лица с нестопанска цел, 
регистрирани за осъществяване на обществе­
нополезна дейност, и професионални органи­
зации не по-късно от три дни преди изслуш­
ването на кандидатите може да представят на 
Комисията по труда и социалната политика 
становища за кандидатите, включващи и въп­
роси, които да им бъдат поставени.
4. Средствата за масова информация може 
да изпращат в Комисията по труда и соци­
алната политика въпроси към кандидатите, 
които да им бъдат поставени.
5. Въпросите, изпратени от лицата по т. 3 
и 4, се съобщават на кандидатите в писмен 
вид не по-късно от 24 часа преди началото 
на изслушването.
6. Анонимни становища и сигнали не се 
разглеждат.
7. Становищата и въпросите се изпращат 
по пощата на адрес: гр. София, пл. „Княз 
Александър I“ № 1, Комисия по труда и со­
циалната политика, или по електронен път 
на e-mail: 51_ktsp@parliament.bg.
8. Становищата и въпросите се публику­
ват на интернет страницата на Народното 
събрание в срок до три дни от получаването 
им при спазване изискванията на Закона за 
защита на личните данни, Закона за защита 
на класифицираната информация, както и 
на Регламент (ЕС) 2016/679 на Европейския 
парламент и на Съвета от 27 април 2016 г. 
относно защитата на физическите лица във 
връзка с обработването на лични данни и от­
носно свободното движение на такива данни 
и за отмяна на Директива 95/46/ЕО (Общ 
регламент относно защитата на данните) (ОВ, 
L 119/1 от 4 май 2016 г.).
III. Извършване на предварителна про­
верка по Закона за достъп и разкриване на 
документите и за обявяване на принадлеж­
ност на български граждани към Държавна 
сигурност и разузнавателните служби на 
Българската народна армия